ΝΕΑ ΕΛΛΗΝΙΚΑ
Γ΄ ΤΑΞΗ ΕΠΑΛ 
ΘΕΜΑΤΙΚΗ ΕΝΟΤΗΤΑ: ΑΠΟ ΤΟΝ 20ο ΣΤΟΝ 21ο ΑΙΩΝΑ

ΕΝΔΕΙΚΤΙΚΕΣ ΑΠΑΝΤΗΣΕΙΣ

(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή)

Α3. (μονάδες 25) 
	ΕΠΙΣΗΜΑΝΣΕΙΣ
Κειμενικό είδος: Ομιλία, αναμένεται να ακολουθηθούν τα χαρακτηριστικά στοιχεία και η δομή της ομιλίας – εισήγησης:
· Προσφώνηση
· Πρόλογος – εισαγωγή
· Κύριο μέρος – ανάπτυξη θέσης
· Επίλογος – διατύπωση προτροπής
· Αποφώνηση
Συντάκτης: Μαθητής/τρια ως εκπρόσωπος της μαθητικής κοινότητας
Αποδέκτης: Η σχολική κοινότητα
Ύφος λόγου: Σοβαρό(αναμένεται εναλλαγή ρηματικών προσώπων, προσεγμένο λεξιλόγιο, επιλεγμένα στοιχεία προφορικότητας)
Γλώσσα: Αναφορική λειτουργία, κατά κύριο λόγο
Θετικά αξιολογούνται: 
· Πετυχημένη και εύστοχη προσφώνηση και αποφώνηση, αναλόγως με το είδος του ακροατηρίου  
· Η κατάλληλη τεκμηρίωση των θέσεων 
· Η κατάλληλη τεκμηρίωση, με τη χρήση ποικίλων μέσων πειθούς
· Η προσπάθεια προβληματισμού και ενεργοποίησης του ακροατηρίου
Αρνητικά αξιολογούνται: 
· Η απουσία προσφώνησης ή/και αποφώνησης 
· Ένας γενικόλογος πρόλογος στον οποίο δεν δηλώνεται, με σαφήνεια, η ιδιότητα του/της ομιλητή/τριας και το θέμα της ομιλίας
· Η πληθώρα παραδειγμάτων και η έλλειψη τεκμηρίωσης
· Το προσωπικό, εξομολογητικό ύφος λόγου.



Ενδεικτικοί άξονες της απάντησης:
· Οι μαθητές/-τριες, αξιοποιώντας το Κείμενο αλλά και τις προσωπικές τους προσλαμβάνουσες, αναμένεται να αναφερθούν σε κάποια από τα παρακάτω στοιχεία:
· Στους περιορισμένους ενεργειακούς πόρους και στις ανανεώσιμες πηγές ενέργειας
· Στην αύξηση της θερμοκρασίας του πλανήτη με τις επιπτώσεις στο κλίμα, στον υδροφόρο ορίζοντα, στις καλλιέργειες κτλ.
· Οι ανεξέλεγκτες ανθρώπινες δραστηριότητες σε επίπεδο παραγωγής ρύπων, αλλά και υπερεκμετάλλευσης των παραγωγικών μέσων
· Στην αύξηση των ακραίων καιρικών φαινομένων 
· Στους κλιματικούς πρόσφυγες κ.ά.

· Κάποιοι από τους τρόπους ώστε να βελτιωθεί η προαναφερθείσα κατάσταση και στους οποίους θα μπορούσαν να αναφερθούν οι μαθητές/-τριες είναι οι εξής:
· Συμμετοχή σε συλλογικές δράσεις -  κινήματα για την άσκηση πίεσης στους πολιτικούς και κοινωνικούς ετέρους (μπορεί να αξιοποιηθεί και κάποιο από τα παραδείγματα του Κειμένου)
· Διαμόρφωση σύγχρονου και επαρκούς νομοθετικού πλαισίου για την οριοθέτηση των επιχειρηματικών δραστηριοτήτων σε πλαίσια που δεν θα είναι επιβλαβή για το περιβάλλον
· Ανάπτυξη και ουσιαστική ενίσχυση των εναλλακτικών μορφών ενέργειας που δεν επιβαρύνουν το περιβάλλον και δεν εξαντλούν τους πόρους
· Σε προσωπικό επίπεδο υιοθέτηση συμπεριφορών που βοηθούν τον ευρύτερο στόχο π.χ. μέσα μαζικής μεταφοράς/ποδήλατο/περπάτημα αντί αυτοκίνητο, λελογισμένη ενεργειακή κατανάλωση, ανακύκλωση κ.ά.

Β3. (μονάδες 25) 

Ενδεικτικοί άξονες της απάντησης:
· Η στάση της ηρωίδας είναι έντονα αρνητική στο να απομακρυνθεί από την κατοικία της, σε κάποια σημεία μπορεί να χαρακτηριστεί έως και απαξιωτική (π.χ. «το στόμα της κοπέλας ζάρωσε κατσούφικα»)
· Ειρωνική ως προς τους προσδοκώμενους κινδύνους (π.χ. «Θα κλειδώνω την πόρτα μου»)
· Αποφασιστική καθώς οι αντιδράσεις της δείχνουν περισσότερο ενόχληση (π.χ. «έδιωξε τα μακριά μαύρα της μαλλιά από τον ένα της ώμο») παρά διάθεση για διάλογο
· Γενναία ή απερίσκεπτη (αναλόγως της προσωπικής ανταπόκρισης του κάθε μαθητή/-τριας)
· Στο β΄ σκέλος του ερωτήματος η διατύπωση επιτρέπει την προσωπική τοποθέτηση. Θετικά αξιολογούνται η σαφήνεια της απάντησης και η σύνδεση με το α’ μέρος.
